title: ڭروپ ڤاڭنر
text: هاد لڭروپ بان ف لحرب د ضونباس ف ؤكرانيا ف 2014 و 2015، لي كان عاون فيها لقوات لي كاتساند روسيا. و كان عندو دور كبير ف الجتياح الروسي د ؤكرانيا من 2022، لي ضمّات فيه محابسيا رواسا باش يحاربو ضد ؤكرانيا. معا اللخر د 2022، كان لعدد د لعساكريا د لڭروپ داز من 1000 تال مابين 20000 و 50000. لڭروپ ڤاڭنر دعم تا بلدان صديقة د روسيا ف لحروب ديالها، بحال لحرب ف سوريا، ليبيا، جمهورية إفريقيا لوسطانية، و مالي. ف إفريقيا، لڭروپ عطا سربيس ديال لأمن موقابيل باش كونطرات د مناجم الدهب و الماس يتّعطاو ل شركات روسية. لأعضاء د لڭروپ توجهو ليهوم توهام ديال جرايم د لحرب بحال لقتيلة، التعديب، لغتيصاب، و الشفرة د لممتلكات ديال لمدنيين، زيادة على تعديب و قتيل لأعضاء لقدام ديالهوم لي قررو يخرجو من لڭروپ.